Nikkilän rautatieasema

Nikkilän rautatieasema (, ) on Porvoon rataan kuuluva liikennepaikka Sipoossa. Se sijaitsee Nikkilän kylässä noin kymmenen kilometrin päässä Keravan rautatieasemalta. Nikkilän asema avattiin liikenteelle vuonna 1874. Henkilöliikenne lakkautettiin vuonna 1981. Nykyään asemalla pysähtyvät Porvoon museorautatien lättähatut kesälauantaisin, muu liikenne on ohimenevää tavaraliikennettä. Asemarakennus on yksityisomistuksessa. 

Tulevaisuudessa on mahdollista, että osa Helsingistä Keravalle kulkevista lähijunista jatkaisi Nikkilän asemalle asti. Matka Keravalta Nikkilään kestäisi 11 minuuttia, ja liikenne voisi alkaa 2020-luvun jälkimmäisellä puoliskolla. Suunnitellulla matkustajaliikenneosuudella olisi neljä asemaa: Kerava, Ahjo sekä Sipoon puolella Talma ja Nikkilä. Nikkilän uusi rautatieasema rakentuisi nykyisen eteläpuolelle omalle pistoraiteelleen. Asemavaraukset ja niitä ympäröivä maankäyttö on kirjattuna Sipoon yleiskaavassa 2025. Kerava–Nikkilä-radaksi kutsuttu hanke ei kuitenkaan yhdistyisi kaukojunille suunniteltuun uuteen Kerava–Porvoo–Kouvola-rataan eli itärataan.

Lähteet 

Sipoon historia
Sipoon liikenne
Sipoon rakennukset ja rakennelmat
Uudenmaan rautatieliikennepaikat